pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลเสนอ “อุทยานธรณีขอนแก่น” เป็นอุทยานธรณีโลกของยูเนสโก ชูแหล่งค้นพบซากไดโนเสาร์ 5 สายพันธุ์ใหม่ของโลก
วันอังคารที่ 21 มิถุนายน 2565
รัฐบาลเสนอ “อุทยานธรณีขอนแก่น” เป็นอุทยานธรณีโลกของยูเนสโก ชูแหล่งค้นพบซากไดโนเสาร์ 5 สายพันธุ์ใหม่ของโลก
รัฐบาลเสนอ “อุทยานธรณีขอนแก่น” เป็นอุทยานธรณีโลกของยูเนสโก ชูแหล่งค้นพบซากไดโนเสาร์ 5 สายพันธุ์ใหม่ของโลก
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 มิถุนายน 2565 ว่า ครม.เห็นชอบเสนออุทยานธรณีขอนแก่นเป็นอุทยานธรณีโลก ขององค์การเพื่อการศึกษา วิทยาศาสตร์ และวัฒนธรรมแห่งสหประชาชาติ หรือ UNESCO ซึ่งอุทยานธรณีขอนแก่น มีเนื้อที่ประมาณ 1,038 ตารางกิโลเมตร ครอบคลุมพื้นที่ 3 อําเภอในจังหวัดขอนแก่น คือ อําเภอภูเวียง อําเภอเวียงเก่า และอําเภอมัญจาคีรี ซึ่งอําเภอมัญจาคีรี เป็นอําเภอที่ ครม.เห็นชอบให้เพิ่มรวมอยู่ในพื้นที่อุทยานธรณีขอนแก่น เนื่องจากเป็นแห่งค้นพบซากไดโนเสาร์เช่นกัน ลักษณะโดดเด่นของอุทยานธรณีขอนแก่นนี้ เป็นแหล่งค้นพบซากไดโนเสาร์ดึกดําบรรพ์สายพันธุ์ใหม่ของโลก 5 สายพันธุ์ ได้แก่ 1) สยามโมซอรัส สุธีธรนี 2) ภูเวียงโกซอรัส สิรินธรเน 3) สยามโมไท-รันนัสอีสานเอนซิส 4) กินรีมิมัส ขอนแก่นเอนซิส และ 5) ภูเวียงเวเนเตอร์ แย้มนิยมมิ และยังพบรอยเท้าสัตว์ร่วมยุคกับไดโนเสาร์ เช่น จระเข้และปลาโบราณ เป็นต้น นอกจากนี้ ยังมีแหล่งท่องเที่ยวเชิงประวัติศาสตร์ เชิงธรณีวิทยาที่สําคัญหลายแห่ง เช่น ศูนย์ศึกษาวิจัยและพิพิธภัณฑ์ไดโนเสาร์ หลุมขุดค้นไดโนเสาร์ อุทยานแห่งชาติภูเวียง น้ําตกดาดฟ้า เป็นต้น
สําหรับขั้นตอนจากนี้ ทางกระทรวงทรัพยากรธรรมชาติและสิ่งแวดล้อมจะยื่นความประสงค์ต่อยูเนสโกภายในวันที่ 1 กรกฎาคม 2565 หากอุทยานธรณีขอนแก่นได้รับการรับรองเป็นอุทยานธรณีโลกของยูเนสโกแล้ว จะทําให้อุทยานธรณีขอนแก่นเป็นที่รู้จักและยอมรับจากนานาประเทศ ซึ่งส่งผลดีต่อภาคการท่องเที่ยวของประเทศ สร้างรายได้ให้แก่ท้องถิ่นและสร้างความตระหนักรู้และการอนุรักษ์ทรัพยากรของประชาชนในพื้นที่ด้วย
นางสาวรัชดากล่าวด้วยว่า อุทยานธรณีโลกของยูเนสโก (UNESCO Global Geoparks) เป็นขอบเขตพื้นที่ที่มีคุณค่าทั้งด้านธรณีวิทยา โบราณคดี นิเวศวิทยา และวัฒนธรรม โดยมีความสมดุลระหว่างการอนุรักษ์ การศึกษาวิจัย และการพัฒนาสังคมและเศรษฐกิจอย่างยั่งยืน ภายใต้การจัดการอย่างมีส่วนร่วมทั้งจากภาครัฐ ท้องถิ่น และชุมชน ปัจจุบันไทยมีอุทยานธรณีโลกที่ได้รับการรับรองแล้ว 1 แห่ง คือ อุทยานธรณีสตูล เมื่อวันที่ 17 เมษายน 2562 ที่ผ่านมา ส่วนการเสนออุทยานธรณีโคราชเป็นอุทยานธรณีโลกนั้น ขณะนี้ อยู่ระหว่างการพิจารณาของยูเนสโก
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอมเว็บไซต์ลงทะเบียนขอรับวัคซีนโควิด-19 ยี่ห้อไฟเซอร์ให้กรอกข้อมูลส่วนตัว และเรียกเก็บค่าใช้จ่าย แจงเป็นการแอบอ้าง หลอกลวงของมิจฉาชีพ ยันวัคซีนไฟเซอร์เป็นการฉีดฟรี ไม่มีค่าใช้จ่าย
วันจันทร์ที่ 23 สิงหาคม 2564
โฆษกดีอีเอสเตือนอย่าหลงเชื่อข่าวปลอมเว็บไซต์ลงทะเบียนขอรับวัคซีนโควิด-19 ยี่ห้อไฟเซอร์ให้กรอกข้อมูลส่วนตัว และเรียกเก็บค่าใช้จ่าย แจงเป็นการแอบอ้าง หลอกลวงของมิจฉาชีพ ยันวัคซีนไฟเซอร์เป็นการฉีดฟรี ไม่มีค่าใช้จ่าย
โฆษกดีอีเอสเตือนอย่าหลงเชื่อข่าวปลอมเว็บไซต์ลงทะเบียนขอรับวัคซีนโควิด-19 ยี่ห้อไฟเซอร์ให้กรอกข้อมูลส่วนตัว และเรียกเก็บค่าใช้จ่าย แจงเป็นการแอบอ้าง หลอกลวงของมิจฉาชีพ ยันวัคซีนไฟเซอร์เป็นการฉีดฟรี ไม่มีค่าใช้จ่าย
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีการเผยแพร่ข้อมูลในสื่อต่างๆเกี่ยวกับประเด็นเรื่องเว็บไซต์ลงทะเบียนขอรับวัคซีนโควิด-19ยี่ห้อไฟเซอร์สําหรับคนไทยทางศูนย์ต่อต้านข่าวปลอมได้ตรวจสอบข้อเท็จจริงกับสํานักงานปลัดกระทรวงสาธารณสุขกระทรวงสาธารณสุขพบว่าข้อมูลดังกล่าวนั้นเป็นข้อมูลเท็จ
กรณีที่มีการส่งลิงก์ให้ประชาชนระบุว่าเป็นการลงทะเบียนจองวัคซีนยี่ห้องไฟเซอร์จากอเมริกาสําหรับคนไทยโดยให้กรอกข้อมูลส่วนตัวและเรียกเก็บค่าใช้จ่ายด้วยนั้นทางสํานักงานปลัดกระทรวงสาธารณสุขกระทรวงสาธารณสุขได้ตรวจสอบเรื่องดังกล่าวและชี้แจงว่าเป็นการแอบอ้างหลอกลวงของมิจฉาชีพเรื่องการจองวัคซีนไฟเซอร์และเรียกเก็บเงินโดยทางโฆษกกระทรวงสาธารณสุขขอยืนยันว่าวัคซีนไฟเซอร์ทั้งหมดเป็นการฉีดฟรีไม่มีการเรียกเก็บค่าใช้จ่ายแต่อย่างใด
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม ประชาชนสามารถรับข้อมูลข่าวสารจากกระทรวงสาธารณสุขได้ที่เว็บไซต์https://www.moph.go.thหรือสอบถามโทร02 5901000 ซึ่งการกระทําของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์มาตรา14(2),(5)มีอัตราโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดําเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
รัฐบาลไทย-ข่าวทำเนียบรัฐบาล-ครม. ไฟเขียว! มาตรการดึงชาวต่างชาติ "ศักยภาพสูง" พำนักระยะยาว 4 กลุ่มเป้าหมาย 1 ล้านคนเข้าไทย กระตุ้นเศรษฐกิจ 1 ล้านล้านบาท
วันพฤหัสบดีที่ 16 กันยายน 2564
ครม. ไฟเขียว! มาตรการดึงชาวต่างชาติ "ศักยภาพสูง" พํานักระยะยาว 4 กลุ่มเป้าหมาย 1 ล้านคนเข้าไทย กระตุ้นเศรษฐกิจ 1 ล้านล้านบาท
....
ที่ประชุม ครม. (14 ก.ย. 64) เห็นชอบหลักการมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงสู่ประเทศไทย ในลักษณะผู้พํานักระยะยาว (long-term stay)
.
โดยเป็นชาวต่างชาติใน 4 กลุ่มเป้าหมาย คือ ผู้มีความมั่งคั่งสูง/ ผู้เกษียณอายุจากต่างประเทศ/ ผู้ที่ต้องการทํางานจากประเทศไทย และผู้มีทักษะเชี่ยวชาญพิเศษ
.
สําหรับสิทธิประโยชน์ ที่จะเป็นแรงจูงใจดึงดูดชาวต่างชาติกลุ่มดังกล่าวเข้าประเทศ เช่น สิทธิทํางานพร้อมวีซ่า คู่สมรสและบุตร (วีซ่าผู้ติดตาม), ยกเว้นภาษีเงินได้สําหรับรายได้ต่างประเทศ, ยกเว้นไม่ต้องไปรายงานตัวทุก 90 วัน, สามารถถือครองห้องชุดและบ้านจัดสรรในโครงการบ้านจัดสรรในพื้นที่ที่กําหนด เป็นต้น
.
ทั้งนี้ ครม. ได้มอบหมายให้หน่วยงานที่เกี่ยวข้องทุกภาคส่วน เร่งพิจารณาดําเนินการภายใน 90 วัน และให้รายงานความคืบหน้าของผลการพิจารณาผ่าน สศช. เพื่อนําเสนอให้ ครม. ทราบต่อไป
.
คาดว่า ผลลัพธ์จากมาตรการดังกล่าว ภายใน 5 ปี (2565 - 2569) จะมีชาวต่างชาติ "ศักยภาพสูง" พํานักอาศัยในไทยกว่า 1 ล้านคน ซึ่งจะช่วยเพิ่มเม็ดเงินในระบบเศรษฐกิจไทยกว่า 1 ล้านล้านบาท
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ธ.ก.ส. เร่งช่วยเหลือเกษตรกรที่ประสบภัยน้ำท่วม
วันอังคารที่ 16 สิงหาคม 2565
ธ.ก.ส. เร่งช่วยเหลือเกษตรกรที่ประสบภัยน้ําท่วม
ธ.ก.ส. เร่งช่วยเหลือเกษตรกรที่ประสบภัยน้ําท่วมจากพายุมู่หลาน เตรียมสินเชื่อดอกเบี้ย 0% 6 เดือน เพื่อเป็นค่าใช้จ่ายฉุกเฉิน และสินเชื่อฟื้นฟูและพัฒนาคุณภาพชีวิต วงเงิน 12,000 ล้านบาท
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากอิทธิพลพายุมู่หลาน ทําให้เกิดวิกฤติน้ําท่วมในพื้นที่ภาคเหนือ ภาคตะวันออกเฉียงเหนือ และกําลังขยายมาในพื้นที่ภาคกลางส่งผลกระทบต่อการใช้ชีวิตของประชาชน สร้างความเสียหายต่อทรัพย์สินและพื้นที่การเกษตร ซึ่ง ธ.ก.ส.ได้เร่งดําเนินมาตรการเพื่อบรรเทาความเดือดร้อนให้แก่เกษตรกรลูกค้า โดยมอบหมายให้พนักงานในพื้นที่ที่ประสบอุทกภัยออกเยี่ยมเยียนให้กําลังใจลูกค้าและนําถุงยังชีพไปมอบเพื่อช่วยเหลือในเบื้องต้น รวมถึงสํารวจข้อมูลความเสียหายและผลกระทบจากอุทกภัย โดยกรอบการดําเนินงานที่จะเข้าไปดูแลกรณีได้รับความเสียหาย ธ.ก.ส. จะผ่อนผันการชําระหนี้ออกไปไม่เกิน 12 เดือน โดยไม่คิดดอกเบี้ยปรับ และสําหรับเกษตรกรผู้ปลูกข้าวที่ร่วมโครงการประกันภัยข้าวนาปี ปีการผลิต 2565 เมื่อดําเนินการสํารวจพื้นที่การเกษตรแล้วพบว่า มีความเสียหายเป็นไปตามเงื่อนไขของกรมธรรม์ ธ.ก.ส. จะเร่งประสานงานส่วนงานที่เกี่ยวข้อง เพื่อให้ชดเชยความเสียหายโดยเร็วต่อไป
นอกจากนี้ ธ.ก.ส. ยังพร้อมสนับสนุนสินเชื่อเพื่อเป็นค่าใช้จ่ายในชีวิตประจําวันและค่าใช้จ่ายจําเป็นฉุกเฉิน เช่น ค่าอุปโภคและบริโภคที่จําเป็น อัตราดอกเบี้ย 0% 6 เดือน เดือนที่ 7 คิดอัตราดอกเบี้ย MRR คือ 6.50% วงเงินรายละไม่เกิน 50,000 บาท และสินเชื่อฟื้นฟูและพัฒนาคุณภาพชีวิต เพื่อเป็นค่าซ่อมแซมบ้านเรือนและทรัพย์สิน ค่าซ่อมเครื่องมือและอุปกรณ์การเกษตรที่ได้รับความเสียหาย ค่าใช้จ่ายในการทําการเกษตรรอบใหม่ วงเงินรายละไม่เกิน 500,000 บาท อัตราดอกเบี้ย MRR-2 (ปัจจุบัน MRR = 6.50) จึงขอให้เกษตรกรอย่ากังวลในช่วงสถานการณ์ที่เกิดขึ้น โดย ธ.ก.ส. พร้อมเข้าไปดูแลและช่วยเหลืออย่างเต็มที่ และขอให้โปรดระมัดระวังมิจฉาชีพที่มักจะใช้โอกาสจากความเดือดร้อนของพี่น้องเกษตรกรเข้ามาหลอกลวง โดยแอบอ้างใช้สัญลักษณ์โลโก้ ธ.ก.ส. เพื่อสร้างความเข้าใจผิด ให้เข้ามากู้เงิน หรือหลอกให้โอนค่าธรรมเนียม เพื่อแลกกับการใช้บริการสินเชื่อ หรือโอนค่าประกันภัยจาก ธ.ก.ส. ทั้งนี้ ธ.ก.ส. ไม่มีนโยบายจ่ายสินเชื่อผ่านสื่อโซเซียลหรือแอปพลิเคชันต่าง ๆ ซึ่งผู้ที่สนใจสามารถติดต่อขอสินเชื่อได้ที่ ธ.ก.ส.สาขาในพื้นที่ ตั้งแต่บัดนี้เป็นต้นไป
รัฐบาลไทย-ข่าวทำเนียบรัฐบาล-​รัฐมนตรีฯ สุริยะ ให้เอกอัครราชทูตวิสามัญผู้มีอำนาจเต็มแห่งสาธารณรัฐเคนยาประจำประเทศไทย เข้าพบ
วันอังคารที่ 15 มีนาคม 2565
​รัฐมนตรีฯ สุริยะ ให้เอกอัครราชทูตวิสามัญผู้มีอํานาจเต็มแห่งสาธารณรัฐเคนยาประจําประเทศไทย เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายคิปทิเนสส์ ลินด์ซีย์ คิมโวเล เอกอัครราชทูตวิสามัญผู้มีอํานาจเต็มแห่งสาธารณรัฐเคนยาประจําประเทศไทย เข้าพบ
รัฐมนตรีฯ สุริยะ ให้เอกอัครราชทูตวิสามัญผู้มีอํานาจเต็มแห่งสาธารณรัฐเคนยาประจําประเทศไทย เข้าพบ
วันนี้ (15 มีนาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายคิปทิเนสส์ ลินด์ซีย์ คิมโวเล (H.E.Mr.Kiptiness Lindsay Kimwole) เอกอัครราชทูตวิสามัญผู้มีอํานาจเต็มแห่งสาธารณรัฐเคนยาประจําประเทศไทย เข้าพบ เพื่อเยี่ยมคารวะและแนะนําตัวในโอกาสเข้ารับหน้าที่ พร้อมหารือ แลกเปลี่ยนความคิดเห็นเกี่ยวกับภาพรวมด้านเศรษฐกิจ อุตสาหกรรม การค้า การลงทุน ความสัมพันธ์และความร่วมมือระหว่างไทย-เคนยา โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม ร่วมหารือ ณ ห้องรับรอง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ดีอีเอส ร่วมประชุมตรวจราชการแบบบูรณาการ เขต 7 จ.ปัตตานี เร่งฟื้นฟูเศรษฐกิจหลังโควิด 19 สานต่อนโยบายหลักรัฐบาล
วันพุธที่ 16 มีนาคม 2565
ดีอีเอส ร่วมประชุมตรวจราชการแบบบูรณาการ เขต 7 จ.ปัตตานี เร่งฟื้นฟูเศรษฐกิจหลังโควิด 19 สานต่อนโยบายหลักรัฐบาล
ดีอีเอส ร่วมประชุมตรวจราชการแบบบูรณาการ เขต 7 จ.ปัตตานี เร่งฟื้นฟูเศรษฐกิจหลังโควิด 19 สานต่อนโยบายหลักรัฐบาล
เมื่อวันที่ 16 มีนาคม 2565 นางสาวสุกันยาณี ยะวิญชาญ ผู้ตรวจราชการกระทรวงดิจิทัลเพื่อเศรษฐกิจและสังคม เข้าร่วมการประชุมตรวจราชการแบบบูรณาการของผู้ตรวจราชการ ประจําปีงบประมาณ พ.ศ. 2565 รอบที่ 1 ของผู้ตรวจราชการสํานักนายกรัฐมนตรี เขต 7 (นายพิฆเนศ ต๊ะปวง) ผ่านสื่ออิเล็กทรอนิกส์ โดยได้ประชุมร่วมกับผู้ตรวจราชการกระทรวงต่าง ๆ และหน่วยงานที่เกี่ยวข้องในจังหวัดปัตตานี ณ ห้องประชุมศรีนครา ชั้น 4 อาคาร 2 ศาลากลางจังหวัดปัตตานี ซึ่งที่ประชุมร่วมพิจารณาวาระสําคัญเกี่ยวกับนโยบายหลักของรัฐบาล ได้แก่ การฟื้นฟูเศรษฐกิจและสังคมจากการแพร่ระบาดของโรคติดเชื้อไวรัสโคโรนา 2019 (โควิด-19) การจัดการสิ่งแวดล้อมสีเขียวเพื่อความยั่งยืน ตามแนวทางการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG Model) การพัฒนาคุณภาพชีวิตกลุ่มเปราะบางรายครัวเรือน การเพิ่มมูลค่าสินค้าเกษตรแปรรูปและผลิตภัณฑ์ การเพิ่มศักยภาพและขีดความสามารถของเศรษฐกิจฐานราก การจัดการประมงอย่างยั่งยืน การแก้ไขปัญหามลพิษทางอากาศ การลดอุบัติเหตุทางถนน และการดําเนินการตามแผนพัฒนาจังหวัดและกลุ่มจังหวัด
**********************
รัฐบาลไทย-ข่าวทำเนียบรัฐบาล-โฆษกรัฐบาลประชุมโฆษกกระทรวง เน้นย้ำการทำงานเพื่อสื่อสารส่งตรงถึงประชาชน เพื่อความเข้าใจที่ถูกต้อง ครอบคลุม ก่อนการอภิปรายไม่ไว้วางใจที่จะเกิดขึ้น ย้ำชัด นายกฯ" มีผลงานชัดเจน
วันจันทร์ที่ 7 กุมภาพันธ์ 2565
โฆษกรัฐบาลประชุมโฆษกกระทรวง เน้นย้ําการทํางานเพื่อสื่อสารส่งตรงถึงประชาชน เพื่อความเข้าใจที่ถูกต้อง ครอบคลุม ก่อนการอภิปรายไม่ไว้วางใจที่จะเกิดขึ้น ย้ําชัด นายกฯ" มีผลงานชัดเจน
โฆษกรัฐบาลประชุมโฆษกกระทรวง เน้นย้ําการทํางานเพื่อสื่อสารส่งตรงถึงประชาชน เพื่อความเข้าใจที่ถูกต้อง ครอบคลุม ก่อนการอภิปรายไม่ไว้วางใจที่จะเกิดขึ้น ย้ําชัด "นายกฯ" มีผลงานชัดเจนมั่นใจประชาชนยังสนับสนุนอยู่
วันนี้ (วันที่ 7 กุมภาพันธ์ 2565) เวลา 10.30 น. นายธนกร วังบุญคงชนะ โฆษกประจําสํานักนายกรัฐมนตรี ได้เป็นประธานการประชุมคณะกรรมการโฆษกกระทรวง ครั้งที่ 1/2565 โดยได้ให้นโยบายเพื่อบูรณาการการทํางานร่วมกัน และเพื่อสร้างความเข้าใจที่ถูกต้องแก่ประชาชน ตามที่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นย้ําการประชุมฯ ครั้งนี้ เป็นไปเพื่อชี้แจงแนวทางการทํางานของโฆษกกระทรวงให้เป็นไปตามแนวนโยบายที่นายกรัฐมนตรีเน้นย้ําว่าประชาชน ต้องได้รับข้อมูลข่าวสารที่ถูกต้อง รวดเร็ว ช่องทางในการเผยแพร่ข่าวสารถึงประชาชนต้องครอบคลุม และเป็นข้อมูลข่าวสารที่เป็นประโยชน์ ซึ่งในโอกาสนี้ โฆษกรัฐบาลได้แลกเปลี่ยน ยุทธศาสตร์ ช่องทางการสื่อสารกับประชาชนทีครอบคลุม และแนวทางการทํางานของตนเอง กับโฆษกกระทรวง/ผู้แทน รวมทั้ง ร่วมประเมิน และรับฟังข้อเสนอแนะระหว่างกันเพื่อพัฒนาการทํางานในอนาคต
นายธนกร กล่าวว่า การทํางานที่ผ่านมาร่วมกับโฆษกกระทรวงทุกหน่วยงาน เป็นไปด้วยความเรียบร้อย ได้รับความช่วยเหลือร่วมมือจากทุกหน่วยงาน จึงได้ใช้โอกาสนี้ ขอบคุณโฆษกกระทรวงทุกคน และได้แลกเปลี่ยนข้อคิดเห็น เพื่อให้เกิดโอกาสในการพัฒนาแนวทางการทํางานร่วมกันต่อไปทั้งนี้ขอให้โฆษก กระทรวงทุกท่านเตรียมข้อมูลผลงานของรัฐบาลที่มีมาอย่างสม่ําเสมอนําเสนอได้ในเชิงประจักษ์นํามาสร้างการรับรู้แก่ประชาชน อย่างกว้างขวาง ครอบคลุม ตามยุทธศาสตร์การทํางานเชิงรุก ก่อนการอภิปรายไม่ไว้วางใจที่จะเกิดขึ้นในเดือนกุมภาพันธ์นี้ รวมไปถึงการทํางานในเชิงรุกสร้างการรับรู้ที่ถูกต้องให้กับประชาชน ที่ผ่านมานายกฯมีผลงานเป็นรูปธรรมมากมายและทุ่มเททํางานอย่างเต็มที่ให้กับประชาชน แต่หลายครั้งจะถูกบิดเบือนจากบางกลุ่มจึงจําเป็นที่จะต้องชี้แจง นอกจากนั้นแล้วในประเด็นทางการเมืองก็จะมีการชี้แจงด้วยข้อมูลที่ถูกต้อง ตรงประเด็น อย่างไรก็ตามส่วนตัวตนมองว่าประชาชนยังให้การสนับสนุนนายกฯ เพราะที่ผ่านมาได้ทํางานให้ประชาชนอย่างเต็มที่
รัฐบาลไทย-ข่าวทำเนียบรัฐบาล-นายกรัฐมนตรีชื่นชมบุคลากรกรมปศุสัตว์ ประสบความสำเร็จผลิตวัคซีนป้องกันโรคลัมปีสกินใน โค-กระบือ คุณภาพเทียบเท่าต่างประเทศ ประหยัดงบปีละ 280 ล้านบาท
วันเสาร์ที่ 26 มีนาคม 2565
นายกรัฐมนตรีชื่นชมบุคลากรกรมปศุสัตว์ ประสบความสําเร็จผลิตวัคซีนป้องกันโรคลัมปีสกินใน โค-กระบือ คุณภาพเทียบเท่าต่างประเทศ ประหยัดงบปีละ 280 ล้านบาท
นายกรัฐมนตรีชื่นชมบุคลากรกรมปศุสัตว์ ประสบความสําเร็จผลิตวัคซีนป้องกันโรคลัมปีสกินใน โค-กระบือ คุณภาพเทียบเท่าต่างประเทศ ประหยัดงบปีละ 280 ล้านบาท
วันนี้ 26 มี.ค. 65 นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า จากปัญหาการเกิดโรคลัมปีสกินในโค-กระบือ(Lumpy SkiDisease) : LSD ซึ่งเป็นโรคอุบัติใหม่ที่เกิดขึ้นในประเทศช่วงเดือนมีนาคม พ.ศ 2564 สร้างความเสียหายให้กับเกษตรกรผู้เลี้ยงโค-กระบือ แต่ด้วยการบริหารจัดการที่ดีของรัฐบาล และความร่วมมือของทุกภาคส่วนไม่ว่าจะเป็น ผู้ว่าราชการจังหวัดทุกจังหวัด องค์กรปกครองส่วนท้องถิ่น รวมถึงเกษตรกรและประชาชนได้ดําเนินการตามมาตรการสําคัญ ๆ อย่างมีประสิทธิภาพ ทําให้สามารถควบคุมโรคให้หยุดการแพร่ระบาดได้อย่างรวดเร็ว พร้อมกันนี้ กระทรวงเกษตรและสหกรณ์ได้พัฒนาวัคซีนป้องกันโรคสําเร็จแล้ว ส่วนการจ่ายเงินเยียวยาเกษตรกรกรณีโคและกระบือตายด้วยโรคลัมปีสกิน คาดว่าภายในเดือนเมษายนนี้ จะสามารถจ่ายเงินเยียวยาได้ครบตามที่ลงทะเบียนไว้
นางสาวรัชดาฯ กล่าวว่า เพื่อเป็นการป้องกันและควบคุมการระบาดของโรค ในช่วงที่ผ่านมา กรมปศุสัตว์ได้นําเข้าวัคซีนมาแล้ว 5.3 ล้านโดสใช้งบประมาณกว่า 160 ล้านบาท และภาคเอกชน สมาคม และกลุ่มกลุ่มเกษตรกรนําเข้ามาอีกประมาณ 5 แสนโดส มูลค่าประมาณ 22.5 ล้านบาท เป็นมูลค่ารวมกว่า 180 ล้านบาท ทั้งนี้เพื่อเป็นการลดค่าใช้จ่ายในการป้องกันโรคให้แก่เกษตรกรผู้เลี้ยงโค กระบือ และเป็นการสร้างความมั่นคงทางด้านวัคซีน นายเฉลิมชัย ศรีอ่อน รัฐมนตรีว่าการกระทรวงเกษตรฯ ได้สั่งการให้กรมปศุสัตว์ดําเนินการพัฒนาการผลิตวัคซีนโรคลัมปีสกิน ขณะนี้ประสบความสําเร็จ ผลการกระตุ้นภูมิคุ้มกันโรคอยู่ในเกณฑ์ที่ดีเทียบเท่ากับวัคซีนที่นําเข้าจากต่างประเทศ โดยคาดว่าจะผลิตวัคซีนชุดแรกแล้วเสร็จช่วงประมาณกลางเดือนพฤษภาคม 2565 ในราคาต้นทุนโด้สละ 9 บาท ซึ่งในช่วงปีแรก (มิ.ย. 2565 - พ.ค. 2566) สามารถผลิตวัคซีนได้ มีมูลค่า 6 ล้านบาท หากต้องนําเข้าจากต่างประเทศต้องใช้งบประมาณถึง 27 ล้านบาท ทําให้ช่วยประหยัดงบประมาณแผ่นดินได้มากถึง 21 ล้านบาท
นางสาวรัชดาฯ กล่าวว่า เพื่อให้มีปริมาณวัคซีนเพียงพอต่อความต้องการใช้สําหรับการควบคุมและป้องกันภายในประเทศ รวมถึงสัตว์นําเข้าจากประเทศเพื่อนบ้าน กรมปศุสัตว์ได้ศึกษาความเป็นไปได้เพื่อขยายกําลังการผลิตวัคซีนโรคลัมปีสกิน เชื้อตาย ให้สามารถผลิตได้เดือนละ 5 แสน ถึงกว่า 1 ล้าน โด๊ส หากกําลังการผลิตเป็นไปตามเป้าหมายที่กําหนดจะช่วยลดค่าใช้จ่ายที่ต้องนําเข้าจากต่างประเทศได้กว่าปีละ 280 ล้านบาท อีกทั้ง สามารถส่งขายให้กับประเทศเพื่อนบ้านในอาเซียนได้อีกด้วย นอกจากนี้การฉีดวัคซีนอย่างทั่วถึงยังนําไปสู่การกําจัดโรคลัมปีสกินให้หมดไปจากประเทศไทยได้อย่างถาวรในอนาคต
"พลเอก ประยุทธ์ จันทร์โอชา นายกรัฐมนตรี ชื่นชมบุคลากรส่วนราชการภายในกรมปศุสัตว์เป็นบุคลากรที่มีความรู้ ความสามารถ ไม่หยุดคิดค้นพัฒนา ทําการวิจัยจนประสบความสําเร็จสามารถผลิตวัคซีนได้อย่างมีประสิทธิภาพเทียบเท่ากับต่างประเทศ ผลความสําเร็จดังกล่าวช่วยให้ประเทศไทยประหยัดงบประมาณได้ปีละหลายล้านบาท ทําให้สามารถนํางบประมาณมาใช้ให้เกิดประโยชน์แก้ไขปัญหาพัฒนาส่วนอื่นๆ ได้อีกหลายอย่าง ถือเป็นบุคลากรตัวอย่าง ขอให้อย่าหยุดพัฒนา นําความรู้ความสามารถเตรียมพร้อมรับมือสถานการณ์โรคอุบัติใหม่ที่อาจจะเกิดขึ้นได้ทุกเวลา" นางสาวรัชดาฯ กล่าว
รัฐบาลไทย-ข่าวทำเนียบรัฐบาล-ตามสัญญา! รัฐเดินหน้าส่งแรงงานไป ซาอุฯ ฝีมือดีค่าแรงสูง 3,000 – 4,000 บ./วัน สนใจ โทร. สายด่วนจัดหางาน 1694
วันอาทิตย์ที่ 15 พฤษภาคม 2565
ตามสัญญา! รัฐเดินหน้าส่งแรงงานไป ซาอุฯ ฝีมือดีค่าแรงสูง 3,000 – 4,000 บ./วัน สนใจ โทร. สายด่วนจัดหางาน 1694
.....
กระทรวงแรงงาน เดินหน้าจัดส่งแรงงานไทยไปทํางานที่ประเทศซาอุดีอาระเบียตาม MOU ว่าด้วยการจัดหาแรงงานระหว่าง 2 ประเทศ เพื่อเพิ่มโอกาสให้คนไทยมีงานทําและนํารายได้กลับประเทศ โดยร่วมมือกับภาคเอกชนเปิดรับสมัครแรงงานไทยที่ต้องการไปทํางานที่ประเทศซาอุฯ จัดการอบรมฝึกทักษะฝีมือเพื่อเตรียมความพร้อมและมอบใบประกอบวิชาชีพแก่แรงงาน จัดหาตําแหน่งงาน และจัดส่งแรงงานไปในลักษณะนายจ้างพาลูกจ้างไปทํางานต่างประเทศ ซึ่งขณะนี้มีความต้องการแรงงานเป็นจํานวนมาก
.
ซาอุฯ ไม่ได้กําหนดค่าแรงขั้นต่ําสําหรับแรงงานต่างชาติ อัตราค่าแรงจึงขึ้นกับฝีมือแรงงานและสัญญาจ้าง หากทักษะฝีมือดีจะได้รับค่าจ้างที่สูง ซึ่งปัจจุบันมีแรงงานไทยไปทํางานที่ซาอุฯ และกลุ่มประเทศตะวันออกกลาง ในตําแหน่ง ช่างเชื่อมท่อส่งน้ํามันและก๊าซกลางทะเล มีรายได้วันละ 3,000 - 4,000 บาท ผู้ที่ประสงค์ไปทํางานที่ประเทศซาอุดีอาระเบีย รวมถึงประเทศอื่น ๆ ลงทะเบียนได้ที่ ศูนย์ทะเบียนคนหางานไปทํางานต่างประเทศ toea.doe.go.th และ สํานักงานจัดหางานทุกแห่งทั่วประเทศ หรือ โทร. สายด่วนกรมการจัดหางาน 1694
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บัตรทอง เฮ! ยกระดับ 4 บริการ เพิ่มความสะดวกผู้ป่วยและญาติ
วันพฤหัสบดีที่ 11 พฤศจิกายน 2564
บัตรทอง เฮ! ยกระดับ 4 บริการ เพิ่มความสะดวกผู้ป่วยและญาติ
....
สํานักงานหลักประกันสุขภาพแห่งชาติ (สปสช.) ยกระดับการให้บริการแก่ผู้ป่วยในสิทธิบัตรทอง 4 เรื่อง คือ
1.เจ็บป่วยรักษากับหมอประจําครอบครัวในหน่วยบริการปฐมภูมิไหนก็ได้ นําร่องใน จ.ขอนแก่น อุดรธานี นครราชสีมา อุบลราชธานี และ กทม.
2.โรคมะเร็งรับบริการที่ไหนก็ได้ ดําเนินการทั่วประเทศ
3.ย้ายหน่วยบริการได้สิทธิทันที ไม่ต้องรอ 15 วัน ดําเนินการทั่วประเทศ
4.ผู้ป่วยในไม่ต้องกลับไปรับใบส่งตัว นําร่องใน จ.นครราชสีมา และ กทม.
.
พร้อมตั้งเป้าปี 2565 จะขยายบริการให้ผู้ป่วยในไม่ต้องกลับไปรับใบส่งตัวได้ทั่วประเทศ เพื่ออํานวยความสะดวกแก่ผู้ป่วยและญาติ ในกรณีเกิดอุบัติเหตุหรือเจ็บป่วยฉุกเฉินจําเป็นต้องเข้ารับบริการจากหน่วยบริการอื่น
.
สอบถามเพิ่มเติม สายด่วน สปสช. 1330
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สปสช. เพิ่มสิทธิบัตรทอง แจกฟรีผ้าอ้อมผู้ใหญ่ แผ่นรองซับฯ “กลุ่มติดเตียง – กลั้นขับถ่ายไม่ได้” 3 ชิ้น/วัน/คน
วันอังคารที่ 10 พฤษภาคม 2565
สปสช. เพิ่มสิทธิบัตรทอง แจกฟรีผ้าอ้อมผู้ใหญ่ แผ่นรองซับฯ “กลุ่มติดเตียง – กลั้นขับถ่ายไม่ได้” 3 ชิ้น/วัน/คน
.....
คณะกรรมการหลักประกันสุขภาพแห่งชาติ (บอร์ด สปสช.) เห็นชอบบรรจุ ‘ผ้าอ้อมผู้ใหญ่ แผ่นรองซับการขับถ่าย’ ให้เป็นสิทธิประโยชน์ในระบบหลักประกันสุขภาพแห่งชาติ (บัตรทอง) สําหรับคนไทยทุกคน โดยมีผลตั้งแต่ 2 พ.ค. 65 เป็นต้นไป เพื่อดูแลผู้ที่อยู่ในภาวะติดบ้าน ติดเตียง กลุ่มที่มีปัญหาการกลั้นอุจจาระปัสสาวะไม่ได้ ไม่จํากัดอายุ โดยสนับสนุนจํานวน 3 ชิ้น/วัน/คน ตามคําแนะนําของกรมอนามัย กระทรวงสาธารณสุข
.
สําหรับงบประมาณจะใช้กองทุนหลักประกันสุขภาพในระดับท้องถิ่น (กปท.) โดยให้หน่วยบริการ ศูนย์ดูแลผู้สูงอายุ หรือองค์กรปกครองส่วนท้องถิ่น จัดทําโครงการเพื่อขอรับสนับสนุนงบประมาณตามกลุ่มเป้าหมายที่มีแผนดูแลรายบุคคล เป็นการรับงบประมาณเพิ่มเติมจากอัตราเดิมที่ได้รับ
.
สิทธิประโยชน์นี้จะช่วยให้กลุ่มดังกล่าวมีคุณภาพชีวิตที่ดีขึ้น ลดภาระค่าใช้จ่ายครัวเรือน ซึ่งที่ประชุมยังให้เพิ่มรูปแบบผลิตภัณฑ์ให้หลากหลาย เช่น แผ่นรองซับ ผ้าอ้อมทางเลือก เป็นต้น เน้นผลิตภัณฑ์ที่ผลิตในประเทศที่มีคุณภาพและมาตรฐาน ผู้มีข้อสงสัยสอบถามเพิ่มเติมการใช้สิทธิบัตรทองได้ที่ สายด่วน สปสช. 1330 หรือช่องทางไลน์ สปสช. @nhso
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ ห่วงใยเด็กและเยาวชน กำชับตร.-ดีอีเอส จัดการ ปม ขายสื่อลามก อนาจาร ระบาดในออนไลน์ แนะ ผู้ปกครอง ช่วยดูแล ให้คำแนะนำ
วันอาทิตย์ที่ 17 กรกฎาคม 2565
นายกฯ ห่วงใยเด็กและเยาวชน กําชับตร.-ดีอีเอส จัดการ ปม ขายสื่อลามก อนาจาร ระบาดในออนไลน์ แนะ ผู้ปกครอง ช่วยดูแล ให้คําแนะนํา
นายกฯ ห่วงใยเด็กและเยาวชน กําชับตร.-ดีอีเอส จัดการ ปม ขายสื่อลามก อนาจาร ระบาดในออนไลน์ แนะ ผู้ปกครอง ช่วยดูแล ให้คําแนะนํา
เมื่อวันที่17ก.ค.65น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมมีความห่วงใยกรณีปรากฎเป็นข่าวการจําหน่ายคลิปลามกอนาจารแพร่หลายผ่านช่องทางออนไลน์ซึ่งอาจส่งผลกระทบต่อเด็กและเยาวชนที่สามารถเข้าถึงโดยง่ายจึงได้กําชับหน่วยงานที่เกี่ยวข้องไม่ว่าจะเป็นสํานักงานตํารวจแห่งชาติกระทรวงดิจิทัลเพื่อเศรษฐกิจและสังคมฯลฯให้เข้มงวดกวดขันการเผยแพร่สื่อที่ไม่เหมาะสมในโลกออนไลน์ส่งผลเสียต่อเด็กและเยาวชนซึ่งเป็นวัยสําหรับการเรียนรู้โดยขอให้บังคับใช้กฎหมายอย่างเคร่งครัดต่อกรณีพบการกระทําความผิด
นอกจากนี้นายกรัฐมนตรียังขอให้ผู้ปกครองช่วยกันสอดส่องดูแลให้คําแนะนําบุตรหลานในการใช้สื่อออนไลน์อย่างถูกต้องเหมาะสมโดยเชื่อว่าสถาบันครอบครัวจะมีส่วนสําคัญในการสร้างภูมิคุ้มกันให้กับเยาวชน ป้องกันการเข้าไปยุ่งเกี่ยวกับสื่อลามกอนาจารเช่นเดียวกับโรงเรียนต้องช่วยให้เด็กและเยาวชนได้เรียนรู้เท่าทันสื่อในโลกออนไลน์เพื่อใช้ประโยชน์จากสื่อออนไลน์เพื่อเพิ่มองค์ความรู้ให้ได้มากที่สุดพร้อมกับรู้ทันพิษภัยของการเสพสื่อในทางที่ผิด
น.ส.ไตรศุลีย้ําเตือนว่าการขายคลิปลามกอนาจารมีความผิดตามประมวลกฎหมายอาญาโดยกรณีสื่อลามกอายุตั้งแต่18ปีขึ้นไปเพื่อการค้า ต้องระวางโทษจําคุกไม่เกิน3ปีปรับไม่เกิน60,000บาทหรือทั้งจําทั้งปรับ,ส่วนผู้ใดครอบครองสื่อลามกอนาจารเด็กเพื่อแสวงหาประโยชน์ทางเพศสําหรับตนเองหรือผู้อื่นต้องระวางโทษจําคุกไม่เกิน5ปีหรือปรับไม่เกิน1แสนบาทหรือทั้งจําทั้งปรับ,และผู้ที่ส่งต่อซึ่งสื่อลามกอนาจารเด็กแก่ผู้อื่นต้องระวางโทษจําคุกไม่เกิน7ปีหรือปรับไม่เกิน1.4แสนบาทหรือทั้งจําทั้งปรับฯลฯทั้งนี้ยังมีความผิดตามพ.ร.บ.คอมพิวเตอร์ต้องระวางโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับด้วย
———-
รัฐบาลไทย-ข่าวทำเนียบรัฐบาล-กระทรวงยุติธรรม ประชุมขับเคลื่อนกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม
วันพุธที่ 7 กรกฎาคม 2564
กระทรวงยุติธรรม ประชุมขับเคลื่อนกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม
กระทรวงยุติธรรม ประชุมขับเคลื่อนกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม
ในวันพุธที่ ๗ กรกฎาคม ๒๕๖๔ เวลา ๑๓.๐๐ น. ณ ห้องประชุมกระทรวงยุติธรรม ๑๐-๐๘ ชั้น ๑๐ อาคารที่ทําการกระทรวงยุติธรรมนางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม เป็นประธานการประชุมเพื่อกําหนดแนวทางการขับเคลื่อนร่างพระราชบัญญัติป้องกันการกระทําความผิดซ้ําของผู้กระทําความผิดอุกฉกรรจ์ที่ใช้ความรุนแรง พ.ศ. .... (กฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม) ครั้งที่ ๑/๒๕๖๔ โดยมี พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม นายวิตถวัลย์ สุนทรขจิต อธิบดีกรมคุมประพฤติ และเจ้าหน้าที่ที่เกี่ยวข้องเข้าร่วมฯ
โดยที่ประชุมได้รับทราบนโยบายและข้อสั่งการของรัฐมนตรีว่าการกระทรวงยุติธรรม เรื่องการปรับปรุงกฎหมายเพื่อป้องกันอันตรายจากผู้พ้นโทษที่มีพฤติการณ์เป็นภัยต่อสังคม เพื่อผลักดันให้มีกฎหมายที่ใช้ในการเฝ้าระวังและป้องกันการก่ออาชญากรรมสะเทือนขวัญ สร้างความปลอดภัยให้สังคม แก้ไขปัญหาและลดอัตราการกระทําผิดซ้ําของผู้พ้นโทษ ตลอดจนมีกฎหมายกําหนดมาตรการที่เหมาะสมในการติดตาม ควบคุม และสอดส่องผู้พ้นโทษที่กระทําความผิดซ้ําซากในคดีร้ายแรง อุกฉกรรจ์ สะเทือนขวัญ หรือมีความเสี่ยงในการกลับมากระทําผิดซ้ําอีก และเพื่อเพิ่มประสิทธิภาพกระบวนการยุติธรรมทางอาญา ยกระดับมาตรฐานการปฏิบัติงานด้านพัฒนาพฤตินิสัยและการบริหารความยุติธรรม รวมถึงการเตรียมความพร้อมก่อนปล่อยการเฝ้าระวังภายหลังพ้นโทษ และสร้างการรับรู้เรื่องประโยชน์จากกฎหมายที่ประชาชนจะได้รับ รวมทั้งสรุปสาระสําคัญ และความคืบหน้าของการจัดทําร่างพระราชบัญญัติป้องกันการกระทําความผิดซ้ําของผู้กระทําความผิดอุกฉกรรจ์ที่ใช้ความรุนแรง พ.ศ. .... ซึ่งปัจจุบันอยู่ระหว่างเสนอคณะรัฐมนตรีอนุมัติหลักการ รวมทั้งการจัดทําคําสั่งกระทรวงยุติธรรม แต่งตั้งคณะกรรมการอํานวยการขับเคลื่อนร่างกฎหมายเฝ้าระวัง ผู้พ้นโทษในคดีร้ายแรงที่เป็นอันตรายต่อสังคม โดยที่ประชุมเห็นชอบและได้ให้ข้อเสนอเพิ่มเติมให้แต่งตั้งคณะทํางานย่อยเพื่อขับเคลื่อนเฉพาะด้าน ประกอบด้วย คณะทํางานเพื่อขับเคลื่อนด้านการประชาสัมพันธ์ คณะทํางานเพื่อขับเคลื่อนด้านสตรีและเด็ก คณะทํางานด้านสังคม และคณะทํางานด้านสารัตถะ
พร้อมกันนี้ ที่ประชุมได้พิจารณากําหนดแนวทางขับเคลื่อนและเผยแพร่ประชาสัมพันธ์ความรู้ความเข้าใจ ร่างกฎหมายดังกล่าวให้กับหน่วยงานภาครัฐและประชาชนทั่วไปได้รับทราบ โดยสํานักงานกิจการยุติธรรม จะดําเนินการจัดทําโพลสํารวจความเห็นประชาชนเพิ่มเติม โดยเน้นเรื่องมาตรการเฝ้าระวังทางสังคม และทําคลิปวิดิโออธิบายสําหรับเตรียมเสนอร่างกฎหมายเพื่อชี้แจงต่อคณะรัฐมนตรีต่อไป
รัฐบาลไทย-ข่าวทำเนียบรัฐบาล-นายกรัฐมนตรีร่วมประชาสัมพันธ์ การจำหน่ายผลิตภัณฑ์ดอกมะลิ ของสมาคมสภาสังคมสงเคราะห์แห่งประเทศไทย ในพระบรมราชูปถัมภ์ เนื่องในโอกาสวันแม่แห่งชาติ ประจำปี 2565
วันอังคารที่ 2 สิงหาคม 2565
นายกรัฐมนตรีร่วมประชาสัมพันธ์ การจําหน่ายผลิตภัณฑ์ดอกมะลิ ของสมาคมสภาสังคมสงเคราะห์แห่งประเทศไทย ในพระบรมราชูปถัมภ์ เนื่องในโอกาสวันแม่แห่งชาติ ประจําปี 2565
นายกรัฐมนตรีร่วมประชาสัมพันธ์การจําหน่ายผลิตภัณฑ์ดอกมะลิ ของสมาคมสภาสังคมสงเคราะห์แห่งประเทศไทย ในพระบรมราชูปถัมภ์ เนื่องในโอกาสวันแม่แห่งชาติ ประจําปี 2565
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า วันนี้ (2 สิงหาคม 2565) เวลา 08.45 น. ณ บริเวณโถงกลาง ตึกสันติไมตรี ทําเนียบรัฐบาล ก่อนการประชุมคณะรัฐมนตรี นางเพ็ญพักตร์ สีทอง ที่ปรึกษาคณะกรรมการอํานวยการสมาคมสภาสังคมสงเคราะห์แห่งประเทศไทย ในพระบรมราชูปถัมภ์ ประธานฝ่ายผลิตและจําหน่ายดอกมะลิ และคณะ เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อประชาสัมพันธ์การจําหน่ายผลิตภัณฑ์ดอกมะลิ เนื่องในโอกาสวันแม่แห่งชาติ ประจําปี 2565 โดยนายกรัฐมนตรีได้สอบถามถึงการดําเนินงานของสมาคมสภาสังคมสงเคราะห์แห่งประเทศไทยฯ และการจําหน่ายดอกมะลิซึ่งเป็นสัญลักษณ์ของงาน “วันแม่แห่งชาติ” และได้ร่วมบริจาคเงินสนับสนุนการจําหน่ายผลิตภัณฑ์ดอกมะลิ เนื่องในโอกาสวันแม่แห่งชาติ ประจําปี 2565 ด้วย
สําหรับสมาคมสภาสังคมสงเคราะห์แห่งประเทศไทย ในพระบรมราชูปถัมภ์ กําหนดจัดงานวันแม่แห่งชาติ ในวโรกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง วันที่ 12 สิงหาคม เป็นประจําทุกปี เพื่อเทิดทูนและเผยแพร่พระเกียรติคุณ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ผู้ทรงเป็นแม่ของแผ่นดิน โดยได้จัดทํา “ดอกมะลิ” ซึ่งเป็นสัญลักษณ์ของงานวันแม่แห่งชาติ เพื่อเผยแพร่และจําหน่ายในหลากหลายรูปแบบ โดยเงินรายได้จากการจําหน่ายจะนําขึ้นทูลเกล้าฯ ถวาย สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยเสด็จพระราชกุศลตามพระราชอัธยาศัย และสมทบกองทุนร่วมใจสงเคราะห์ชุมชน เพื่อช่วยเหลือผู้ประสบความทุกข์ยากเดือดร้อน และเป็นทุนการศึกษาแก่เด็กและเยาวชนที่ด้อยโอกาสทางการศึกษาทั่วประเทศ รวมทั้งการช่วยเหลือประชาชนกลุ่มเปราะบางของสังคมที่ได้รับผลกระทบจากสถานการณ์การแพร่ระบาดของเชื้อไวรัสโคโรนา 2019 (COVID-19) ด้วย
รัฐบาลไทย-ข่าวทำเนียบรัฐบาล-รัฐบาลขับเคลื่อนกิจการอวกาศ เตรียมส่งดาวเทียมสำรวจโลกดวงแรกของไทยขึ้นสู่อวกาศต้นปีหน้า
วันพฤหัสบดีที่ 23 มิถุนายน 2565
รัฐบาลขับเคลื่อนกิจการอวกาศ เตรียมส่งดาวเทียมสํารวจโลกดวงแรกของไทยขึ้นสู่อวกาศต้นปีหน้า
รัฐบาลขับเคลื่อนกิจการอวกาศ เตรียมส่งดาวเทียมสํารวจโลกดวงแรกของไทยขึ้นสู่อวกาศต้นปีหน้า
วันที่ 23 มิถุนายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ได้ขับเคลื่อนการลทํางานอย่างต่อเนื่อง เพื่อให้ประเทศไทยและประชาชนทุกกลุ่มใช้ประโยชน์จากดิจิทัลได้อย่างสูงสุด ความคืบหน้าล่าสุด การพัฒนาดาวเทียมเล็ก “THEOS-2” ตามนโยบายของรัฐบาล ที่พัฒนาโดยวิศวกรดาวเทียมชาวไทยกว่า 20 คน จากสํานักงานพัฒนาเทคโนโลยีอวกาศและภูมิสารสนเทศ (GISTDA) ร่วมกับผู้เชี่ยวชาญด้านการสร้างดาวเทียมจากประเทศอังกฤษ เป็นเวลากว่า 2 ปีได้เดินทางถึงประเทศไทยแล้ว ซึ่งขณะนี้ อยู่ระหว่างทดสอบระบบดาวเทียม ณ ศูนย์ประกอบและทดสอบดาวเทียม อุทยานรังสรรค์นวัตกรรมอวกาศ อําเภอศรีราชา จังหวัดชลบุรี ก่อนส่งขึ้นสู่อวกาศในต้นปี 2566
สําหรับ ดาวเทียมเล็ก “THEOS-2”เป็นดาวเทียมสํารวจโลกดวงแรกของไทย มีน้ําหนัก 100 กิโลกรัม พร้อมด้วยระบบเซนเซอร์และกล้องถ่ายภาพ ประกอบด้วย กล้องถ่ายภาพโลก กล้องถ่ายภาพดาวเทียม อุปกรณ์วัดสนามแม่เหล็กโลก อุปกรณ์วัดการเคลื่อนไหว อุปกรณ์วัดความเข้มของแสงอาทิตย์ และอุปกรณ์จีพีเอส สามารถบันทึกภาพที่มีรายละเอียดประมาณ 1 เมตร ต่อ pixel เมื่อส่งขึ้นสู่อวกาศแล้ว จะโคจรรอบโลกวันละ 13-14 รอบ และผ่านประเทศไทย 3-4 รอบต่อวัน ถือเป็นความก้าวหน้าด้านพัฒนากิจการอวกาศของไทย ซึ่งจะเป็นประโยชน์ต่อการพัฒนาประเทศ
นอกจากนี้ ยังมีความร่วมมือระหว่างสถาบันวิจัยวิทยาศาสตร์และเทคโนโลยีแห่งประเทศไทย (วว.) กระทรวงการอุดมศึกษา วิทยาศาสตร์ วิจัยและนวัตกรรม (อว.) บริษัทอุตสาหกรรมการบิน จํากัด (TAI) สมาคมส่งเสริมการรับช่วงการผลิตไทย (TSC) และสํานักงานพัฒนาเทคโนโลยีอวกาศและภูมิสารสนเทศ (GISTDA) ร่วมลงนามบันทึกข้อตกลงความเข้าใจว่าด้วยการสร้างความร่วมมือด้านการวิจัยและพัฒนาทดสอบชิ้นส่วนอากาศยาน เพื่อส่งเสริมและพัฒนาขีดความสามารถที่เกี่ยวข้องกับอุตสาหกรรมการบินและอวกาศของประเทศไทย โดยมีระยะเวลาดําเนินงาน 3 ปี ภายใต้กรอบความร่วมมือของพันธมิตรทั้ง 4 หน่วยงาน สอดคล้องกับนโยบายของรัฐบาลที่ได้กําหนดยุทธศาสตร์ชาติในการพัฒนาอุตสาหกรรมภายในประเทศเพื่อการพึ่งพาตนเอง ลดการนําเข้า และเพิ่มความสามารถการแข่งขันในตลาด โดยเฉพาะด้านอุตสาหกรรมการบินและโลจิสติกส์ (S-Curve 7) และอุตสาหกรรมป้องกันประเทศ (S-Curve 11)
นางสาวรัชดาฯ กล่าวว่า รัฐบาลมุ่งมั่นผลักดันส่งเสริมการสร้าง และการผลิตชิ้นส่วนอากาศยาน บริภัณฑ์ภาคพื้น และอุปกรณ์สนับสนุนการซ่อมบํารุงอากาศยาน เพื่อสนับสนุนการซ่อมบํารุงอากาศยานพร้อมกับการสนับสนุนจากห้องปฏิบัติการที่ได้มาตรฐานในการทดสอบชิ้นงาน และให้การรับรองคุณภาพความปลอดภัยในการใช้งานตามมาตรฐาน AS9100D ทําให้ผู้ใช้งานมีความเชื่อมั่นในคุณภาพ และความปลอดภัยในชิ้นส่วนอากาศยานที่ผลิตภายในประเทศ รวมทั้ง กระตุ้นความเชื่อมั่นให้กับนักลงทุนในการใช้ประเทศไทยเป็นฐานการประกอบธุรกิจด้านการบินและอวกาศ
รัฐบาลไทย-ข่าวทำเนียบรัฐบาล-“อนุทิน” คาดฉีดวัคซีนกระตุ้นเข็ม 3 ได้ก่อนตุลาคมนี้ ส่งวัคซีนฉีดพื้นที่ภูเก็ตเพิ่ม
วันพุธที่ 15 กันยายน 2564
“อนุทิน” คาดฉีดวัคซีนกระตุ้นเข็ม 3 ได้ก่อนตุลาคมนี้ ส่งวัคซีนฉีดพื้นที่ภูเก็ตเพิ่ม
รองนายกรัฐมนตรีและรัฐมนตรีว่าการกระทรวงสาธารณสุข เผยโรงพยาบาลสนามปิยะเวทไอซียู 120 เตียงมาตรฐานสูง ช่วยรองรับผู้ป่วยโควิด 19 อาการรุนแรง ส่วนการฉีดวัคซีนเข็ม 3 ผู้ที่ได้รับซิโนแวค 2 เข็มกรมควบคุมโรคกําลังทําแผนการฉีด คาดเริ่มได้ก่อนตุลาคมนี้
รองนายกรัฐมนตรีและรัฐมนตรีว่าการกระทรวงสาธารณสุข เผยโรงพยาบาลสนามปิยะเวทไอซียู120 เตียงมาตรฐานสูง ช่วยรองรับผู้ป่วยโควิด 19 อาการรุนแรง ส่วนการฉีดวัคซีนเข็ม 3 ผู้ที่ได้รับซิโนแวค 2 เข็ม กรมควบคุมโรคกําลังทําแผนการฉีด คาดเริ่มได้ก่อนตุลาคมนี้ สําหรับภูเก็ตแม้พบติดเชื้อเพิ่ม แต่ไม่กระทบเปิดประเทศ ระบบสาธารณสุขในพื้นที่ยังรองรับได้ เตรียมส่งวัคซีนสนับสนุนเพิ่ม
วันนี้ (15 กันยายน 2564) ที่โรงพยาบาลปิยะเวทกทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีมอบใบประกาศขอบคุณผู้บริจาค 13 ราย เพื่อสู้วิกฤตโควิด 19 เช่น บริษัท ปตท. จํากัด (มหาชน), เครือเจริญโภคภัณฑ์, เจริญโภคภัณฑ์อาหาร, มูลนิธิบีเจซี, MBK, ไมเนอร์ฟู้ดส์ และกสิกรไทย เป็นต้น โดยมีแพทย์หญิงเจรียง จันทรกมล ประธานเจ้าหน้าที่บริหาร เครือโรงพยาบาลบางปะกอกและโรงพยาบาลปิยะเวทเข้าร่วม
นายอนุทินกล่าวว่า โรงพยาบาลสนามปิยะเวทไอซียูเป็นโรงพยาบาลสนามระดับสูง มีความพร้อมทุกด้านทั้งการแพทย์ ยา เวชภัณฑ์ เครื่องมือแพทย์ ระบบช่วยชีวิต ระบบความปลอดภัยไม่ให้บุคลากรทางการแพทย์ติดเชื้อเป็นมาตรฐานที่สากลยอมรับ ทั้งนี้ ภาคเอกชนมีส่วนร่วมอย่างมากทั้งการดูแลรักษาและการควบคุมโรคโควิด19 เช่น การฉีดวัคซีน ที่ขณะนี้ทั่วประเทศฉีดไปแล้วกว่า 40 ล้านโดส จากศักยภาพการฉีดวัคซีนแต่ละวันเชื่อว่าภายในสิ้นปี 2564 จะฉีดวัคซีนได้มากกว่า 100 ล้านโดส ส่วนปี 2565 รัฐบาลได้เจรจาจัดหาวัคซีนเพื่อฉีดเป็นเข็มกระตุ้น ซึ่งการบริหารจัดการจะง่ายขึ้น เนื่องจากฉีดเพียงเข็มเดียว
นายอนุทินกล่าวต่อว่า สําหรับผู้ที่ได้รับวัคซีนซิโนแวคครบ2 เข็ม ตั้งแต่มีนาคม-พฤษภาคม 2564 ประมาณ 3 ล้านคน จะฉีดวัคซีนกระตุ้นเข็มที่ 3 ด้วยแอสตร้าเซนเนก้า ซึ่งส่วนหนึ่งเป็นบุคลากรทางการแพทย์และบุคลากรด่านหน้าที่ได้รับเข็ม3 ไปแล้ว คาดว่าจะเหลือประมาณ 2 ล้านกว่าคน กรมควบคุมโรคกําลังเร่งวางแผนการฉีด โดยพิจารณาทั้งพื้นที่และกลุ่มเสี่ยง คาดว่าจะเริ่มได้ก่อนเดือนตุลาคม ซึ่งเร็วกว่าที่กําหนดไว้ส่วนยาฟาวิพิราเวียร์มีเพียงพอ กําลังจะส่งไปสํารองไว้ที่จังหวัด จังหวัดละ5 หมื่น - 1 แสนเม็ด ตามขนาดของจังหวัดเพื่อไม่ให้มีปัญหาการเบิกจ่าย
“สําหรับวัคซีนไฟเซอร์ที่จะฉีดในเด็กอายุ12-18 ปี ผ่านการพิจารณาของคณะกรรมการวัคซีน รวมถึงการตรวจสอบของ อย.ไทยแล้ว จึงจัดหามาฉีดให้เด็กเพื่อให้กลับไปเรียน ใช้ชีวิตได้ใกล้เคียงปกติมากที่สุดส่วนวัคซีนอื่นๆ เช่น ซิโนแวค ที่จะฉีดได้ตั้งแต่อายุ 3 ปี ยังไม่ได้มาขึ้นทะเบียนเพิ่มเติม ขณะที่ซิโนฟาร์มอยู่ระหว่างอย.พิจารณาและขอเอกสารเพิ่มเติม” นายอนุทินกล่าว
ส่วนกรณีภูเก็ตแซนบ็อกซ์ที่รับนักท่องเที่ยวต่างชาติ มีรายงานการติดเชื้อในจังหวัดเพิ่มขึ้นนั้น จะส่งวัคซีนไปเพิ่มเติม รวมถึงจังหวัดใกล้เคียงด้วย เพื่อให้เกิดความปลอดภัยมากขึ้น สถานการณ์ที่เกิดขึ้นได้คาดการณ์และเตรียมการรองรับไว้แล้ว ยืนยันระบบสาธารณสุขในพื้นที่ ตั้งแต่ระดับตําบล อําเภอ จังหวัด รวมถึงกลุ่มจังหวัดในเขตสุขภาพ มีความพร้อม จึงไม่กระทบกับการเปิดประเทศ โดยนายกรัฐมนตรีได้กําชับให้ดําเนินการอย่างรอบคอบ ให้ทั้งประเทศมีความปลอดภัย
************************************* 15 กันยายน 2564
รัฐบาลไทย-ข่าวทำเนียบรัฐบาล-บริษัท ขนส่ง จำกัด นำรถโดยสารมาให้บริการผู้ป่วยติดเชื้อไวรัส COVID-19 กลุ่มสีเขียว
วันศุกร์ที่ 30 กรกฎาคม 2564
บริษัท ขนส่ง จํากัด นํารถโดยสารมาให้บริการผู้ป่วยติดเชื้อไวรัส COVID-19 กลุ่มสีเขียว
ตามนโยบายกระทรวงคมนาคม
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ในวันที่ 30 กรกฎาคม 2564 เป็นวันแรกที่ บขส. ได้นํารถโดยสารมาให้บริการประชาชนที่ติดเชื้อไวรัส COVID-19 กลุ่มสีเขียว (ผู้ป่วยไม่มีอาการ หรือมีอาการไม่มาก เช่น มีไข้ ไอ น้ํามูก ตาแดง ผื่นขึ้น ไม่มีโรคร่วม) ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มีข้อสั่งการให้หน่วยงานในสังกัด ร่วมสนับสนุนการปฏิบัติหน้าที่ในการส่งต่อการดูแลผู้ป่วยติดเชื้อ หรือผู้ได้รับผลกระทบจากการแพร่ระบาดของโรคติดเชื้อไวรัส COVID-19 ให้ได้รับความช่วยเหลือโดยเร็ว โดยเส้นทางแรกที่ให้บริการ คือ รับผู้ป่วยติดเชื้อจากโรงพยาบาลศิริราช ไปรักษาตัวต่อที่โรงพยาบาลบุษราคัม ส่วนเส้นทางอื่น ๆ สถาบันการแพทย์ฉุกเฉินแห่งชาติ (สพฉ.) จะเป็นผู้ประสานงานและแจ้ง บขส. ให้นํารถโดยสารไปรับผู้ป่วยก่อนส่งไปรักษาตัวในภูมิลําเนาต่อไป
กรรมการผู้จัดการใหญ่ บขส. กล่าวเพิ่มเติมว่า บขส. ได้จัดรถโดยสารไว้สําหรับปฏิบัติภารกิจดังกล่าว และได้เตรียมความพร้อมของรถโดยสาร รวมถึงพนักงานขับรถตามมาตรฐานของสาธารณสุข ดังนี้ ปรับปรุงรถโดยสารโดยกั้นห้องโดยสารระหว่างพนักงานขับรถ เจ้าหน้าที่สาธารณสุข และห้องโดยสาร ปรับระบบปรับอากาศบนรถ นําพลาสติกมาหุ้มบริเวณเบาะ ไม่อนุญาตให้ผู้โดยสารลงจากรถระหว่างการเดินทาง และให้พนักงานเข้าอบรมกับเจ้าหน้าที่ สพฉ. ก่อนปฏิบัติงาน นอกจากนี้ บขส. พร้อมดําเนินการตามนโยบายของกระทรวงคมนาคม ซึ่งร่วมกับกระทรวงสาธารณสุข ในการเป็นหน่วยงานสนับสนุน ดูแลผู้ป่วยติดเชื้อไวรัส COVID-19 อย่างเต็มที่ เพื่อส่งผู้ป่วยจากกรุงเทพฯ กลับสู่ภูมิลําเนาอย่างปลอดภัย
รัฐบาลไทย-ข่าวทำเนียบรัฐบาล-“อนุทิน” สั่งเปิด 3 จุดฉีดวัคซีน mRNA รองรับผู้ไม่เคยฉีดมาก่อนและยังรอวัคซีนทางเลือก
วันศุกร์ที่ 26 พฤศจิกายน 2564
“อนุทิน” สั่งเปิด 3 จุดฉีดวัคซีน mRNA รองรับผู้ไม่เคยฉีดมาก่อนและยังรอวัคซีนทางเลือก
รองนายกรัฐมนตรีและรัฐมนตรีว่าการกระทรวงสาธารณสุข คาดฉีดวัคซีนโควิดครบ 100 ล้านโดสในสิ้นเดือน พ.ย. หลังยังขาดอีก 3 ล้านคน เน้นผู้ที่ยังไม่เคยฉีด สูงอายุ ติดเตียง หญิงตั้งครรภ์ เด็ก และแรงงานต่างด้าว
รองนายกรัฐมนตรีและรัฐมนตรีว่าการกระทรวงสาธารณสุข คาดฉีดวัคซีนโควิดครบ 100 ล้านโดสในสิ้นเดือน พ.ย. หลังยังขาดอีก 3 ล้านคน เน้นผู้ที่ยังไม่เคยฉีด สูงอายุ ติดเตียง หญิงตั้งครรภ์ เด็ก และแรงงานต่างด้าวพร้อมเปิด 3 จุดฉีดวัคซีนmRNA ให้ผู้ที่ยังไม่ได้ฉีดหรือผู้ที่รอวัคซีนทางเลือก ย้ํามีสิทธิได้รับวัคซีนฟรีจากภาครัฐในฐานะประชาชนไทย พร้อมเสนอ ศบค.เข้มการตรวจสอบตามมาตรการ COVID Free Setting
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ขณะนี้ประเทศไทยฉีดวัคซีนโควิด 19 แล้ว 47 ล้านคน จากเป้าหมาย 50 ล้านคน ยังมีผู้ไม่ได้รับวัคซีนอีก 3 ล้านคน คาดว่าจะฉีดครบ 100 ล้านโดส ภายในสิ้นเดือนพฤศจิกายนนี้ โดยทุกแห่งจะเร่งรัดฉีดวัคซีนให้กับผู้ที่ยังไม่ได้รับ โดยเฉพาะผู้สูงอายุ ผู้ป่วยติดเตียง หญิงตั้งครรภ์ เด็ก และขยายไปถึงกลุ่มแรงงานต่างด้าว เนื่องจากผู้ไม่ได้รับวัคซีนมีความเสี่ยงติดเชื้ออาการหนักและเสียชีวิต ทั้งนี้ ยืนยันว่าวัคซีนทุกชนิดที่กระทรวงสาธารณสุขจัดซื้อเป็นวัคซีนที่ได้มาตรฐานมีประสิทธิภาพและประสิทธิผลลดความเสี่ยงติดเชื้อ ป้องกันป่วยหนักและเสียชีวิตได้
นายอนุทินกล่าวว่า คนที่ยังไม่ได้รับวัคซีนแยกเป็น 2 กลุ่ม คือ กลุ่มที่เข้าไม่ถึงวัคซีน เนื่องจากอยู่ห่างไกล ไม่ทราบข้อมูลการฉีด ได้ให้ทุกพื้นที่ออกสํารวจและจัดบริการฉีดเชิงรุก และกลุ่มที่รอวัคซีนทางเลือกmRNA ซึ่งในฐานะคนไทยสามารถมารับวัคซีน mRNA ที่รัฐจัดหาให้ได้ และควรมารับวัคซีนโดยเร็วที่สุดเพื่อเสริมสร้างภูมิคุ้มกัน ทั้งนี้ ผู้ที่จองวัคซีนทางเลือกส่วนใหญ่จะอยู่ใน กทม. จึงให้อธิบดีกรมการแพทย์ อธิบดีกรมควบคุมโรค และอธิบดีกรมสุขภาพจิต จัดสถานที่ฉีดวัคซีน mRNA 3 แห่ง คือ ศูนย์ฉีดวัคซีนกลางบางซื่อ สถาบันบําราศนราดูร และโรงพยาบาลศรีธัญญา สําหรับผู้ที่ยังไม่ได้รับวัคซีนเข็มแรกหรือผู้ที่จองซื้อวัคซีนทางเลือกไว้ ส่วนผู้ที่จองวัคซีนทางเลือกในต่างจังหวัดจะให้สํานักงานสาธารณสุขจังหวัดสํารวจและจะจัดส่งวัคซีน mRNA ไปให้
“วันนี้ (26 พฤศจิกายน 2564) จะเสนอ ศบค. ให้มีการเข้มงวดมาตรการCOVID Free Setting และSHA Plus เช่น ร้านอาหาร ต้องตรวจสอบทั้งเจ้าของร้านและพนักงานที่ให้บริการทุกคนว่าฉีดวัคซีนครบถ้วนแล้วหรือไม่หากยังไม่ฉีดต้องไม่ให้เปิด หรือลูกค้าหากยังไม่ฉีดก็ไม่ควรอนุญาตให้นั่งในร้าน ยกเว้นสั่งกลับบ้าน เมื่อเทียบกับหลายประเทศที่มีการติดเชื้อเพิ่มขึ้น ถือว่าประเทศไทยมีการเฝ้าระวังป้องกันที่ดี ซึ่งหากประชาชนยังให้ความร่วมมือเหมือนที่ผ่านมา โอกาสจะเกิดการระบาดสูงเหมือนต่างประเทศจะน้อยลง” นายอนุทินกล่าว
****************************** 26 พฤศจิกายน 2564
รัฐบาลไทย-ข่าวทำเนียบรัฐบาล-ครม. เคาะ 1,480 ลบ. ดันโครงการพาณิชย์...ลดราคา! ช่วยประชาชน ปี 2565
วันพุธที่ 19 มกราคม 2565
ครม. เคาะ 1,480 ลบ. ดันโครงการพาณิชย์...ลดราคา! ช่วยประชาชน ปี 2565
.....
ที่ประชุม ครม. (18 ม.ค. 65) อนุมัติงบประมาณรายจ่ายงบกลาง รายการเงินสํารองจ่ายเพื่อกรณีฉุกเฉินหรือจําเป็น วงเงินรวมทั้งสิ้น 1,480 ล้านบาท เพื่อดําเนินโครงการพาณิชย์...ลดราคา! ช่วยประชาชน ปี 2565 ระยะเวลาดําเนินการ 90 วัน โดยมีรายละเอียดดังนี้
.
1.การจําหน่ายสินค้าที่จําเป็นต่อการครองชีพ ผ่านช่องทางต่าง ๆ เช่น ร้านสะดวกซื้อ ห้างท้องถิ่น ตลาด พื้นที่สาธารณะหรือลานอเนกประสงค์และสถานีบริการน้ํามันกว่า 3,000 จุดทั่วประเทศ และการจําหน่ายผ่านรถ Mobile กว่า 50 คัน ในพื้นที่ กทม. และปริมณฑล
2.การจัดหาและจําหน่ายสินค้าที่จําเป็นต่อการครองชีพตามชนิด ปริมาณ และราคาตามที่กรมการค้าภายในกําหนด เช่น สินค้าเกษตร เนื้อไก่ ไข่ไก่จากสมาคม/ผู้ค้าปลีก/ค้าส่ง/Supplier ในพื้นที่ เพื่อจําหน่ายในจุดจําหน่าย
3.การประชาสัมพันธ์เพื่อให้ประชาชนรับทราบในวงกว้างผ่านสื่อต่าง ๆ รวมทั้งจัดกิจกรรมรณรงค์กระตุ้นการบริโภค
.
โครงการดังกล่าวจะช่วยลดภาระค่าครองชีพและบรรเทาความเดือดร้อนแก่ประชาชนในช่วงการระบาดของโควิด-19 และภาวะการปรับราคาสินค้าขึ้นอย่างต่อเนื่อง เพิ่มช่องทางในการเลือกซื้อสินค้าอุปโภคบริโภคในราคาประหยัด รวมทั้งกระตุ้นเศรษฐกิจฐานรากและการบริโภค
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.ดีอีเอส ร่วม (ครม.) สัญจร จ.กระบี่ เร่งถกมาตรการกระตุ้นการท่องเที่ยวจังหวัดฝั่งอันดามันหลังเปิดประเทศ
วันอังคารที่ 16 พฤศจิกายน 2564
รมว.ดีอีเอส ร่วม (ครม.) สัญจร จ.กระบี่ เร่งถกมาตรการกระตุ้นการท่องเที่ยวจังหวัดฝั่งอันดามันหลังเปิดประเทศ
รมว.ดีอีเอส ร่วม (ครม.) สัญจร จ.กระบี่ เร่งถกมาตรการกระตุ้นการท่องเที่ยวจังหวัดฝั่งอันดามันหลังเปิดประเทศ
เมื่อวันที่ 16 พฤศจิกายน 2564 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วยคณะรัฐมนตรี เดินทางร่วมประชุม (ครม.) สัญจรนอกสถานที่ครั้งที่ 1/2564 ณ โรงแรมโซฟิเทล กระบี่ โภคีธรา กอล์ฟ แอนด์ สปา รีสอร์ท ตําบลหนองทะเล อําเภอเมืองกระบี่ จังหวัดกระบี่ โดยมีพล.อ.ประยุทธ์ จันทร์โอชา นายกรัฐมนตรีและรมว.กลาโหม เป็นประธานการประชุมคณะรัฐมนตรี จ.กระบี่ หลังจากนโยบายเปิดประเทศครั้งแรก เพื่อกระตุ้นการท่องเที่ยว 6 จังหวัดฝั่งอันดามัน (กระบี่ ตรัง พังงา ภูเก็ต ระนอง และสตูล) ทั้งนี้นายกรัฐมนตรีเยี่ยมชมนิทรรศการ “โครงการนําสายสื่อสารลงใต้ดิน” ของบริษัท โทรคมนาคมแห่งชาติ จํากัด (มหาชน) ที่เตรียมความพร้อมด้านโครงสร้างพื้นฐานโทรคมนาคม รองรับนักท่องเที่ยว และนิทรรศการของกลุ่มจังหวัดภาคใต้ฝั่งอันดามัน ที่นํามาจัดแสดงภายในงาน วันเดียวกันนี้ นายกรัฐมนตรีและ ครม. ได้สวมเสื้อปาเต๊ะ สีเหลือง ลวดลายลมหายใจกระบี่ เน้นอัตลักษณ์ลวดลายผ้าพื้นเมืองกระบี่จากพื้นถิ่นสู่ความร่วมสมัย ขณะที่คณะทํางานได้สวมใส่เสื้อเสื้อปาเต๊ะ สีฟ้า และสีอื่นๆ สลับกันไป ซึ่งเป็นการสนับสนุนการพัฒนาผ้าพื้นถิ่นจังหวัดกระบี่
***********************
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 27 พฤษภาคม – 1 มิถุนายน 2565
วันพฤหัสบดีที่ 2 มิถุนายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 27 พฤษภาคม – 1 มิถุนายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 27 พฤษภาคม – 1 มิถุนายน 2565 พบการกระทําผิด จํานวน 248 คดี คิดเป็นเงินค่าปรับ 4.33 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 27 พฤษภาคม – 1 มิถุนายน 2565) พบว่ามีการกระทําผิด จํานวน 248 คดี คิดเป็นเงินค่าปรับ 4.33 ล้านบาท โดยแยกเป็น สุรา จํานวน 149 คดี ค่าปรับ 1.22 ล้านบาท ยาสูบ จํานวน 77 คดี ค่าปรับ 2.75 ล้านบาท ไพ่ จํานวน 1 คดี ค่าปรับ 0.001 ล้านบาท น้ํามันและผลิตภัณฑ์น้ํามัน จํานวน 3 คดี ค่าปรับ 0.01 ล้านบาท น้ําหอม จํานวน 1 คดี ค่าปรับ 0.13 ล้านบาท รถจักรยานยนต์ จํานวน 8 คดี ค่าปรับ 0.18 ล้านบาท และสินค้าอื่น ๆ จํานวน 9 คดี ค่าปรับ 0.04 ล้านบาท โดยมีของกลางแยกเป็นน้ําสุรา จํานวน 511.215 ลิตร ยาสูบ จํานวน 37,468 ซอง ไพ่ จํานวน 3 สํารับ น้ํามันและผลิตภัณฑ์น้ํามัน จํานวน 380.000 ลิตร น้ําหอม จํานวน 77,000 ขวด รถจักรยานยนต์ จํานวน 9 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 1 มิถุนายน 2565 พบว่ามีการกระทําผิด จํานวน 18,271 คดี คิดเป็นเงินค่าปรับ 334.79 ล้านบาท โดยแยกเป็น สุรา จํานวน 9,886 คดี ค่าปรับ 86.44 ล้านบาท ยาสูบ จํานวน 6,265 คดี ค่าปรับ 166.47 ล้านบาท ไพ่ จํานวน 287 คดี ค่าปรับ 2.91 ล้านบาท น้ํามันและผลิตภัณฑ์น้ํามัน จํานวน 539 คดี ค่าปรับ 23.51 ล้านบาท น้ําหอม จํานวน 83 คดี ค่าปรับ 8.06 ล้านบาท รถจักรยานยนต์ จํานวน 796 คดี ค่าปรับ จํานวน 18.22 ล้านบาท และสินค้าอื่น ๆ จํานวน 415 คดี ค่าปรับ 29.18 ล้านบาท โดยมีของกลางแยกเป็นน้ําสุรา จํานวน 145,532.204 ลิตร ยาสูบ จํานวน 3,102,013 ซอง ไพ่ จํานวน 18,606 สํารับ น้ํามันและผลิตภัณฑ์น้ํามัน จํานวน 745,487.000 ลิตร น้ําหอม จํานวน 281,001 ขวด รถจักรยานยนต์ จํานวน 973 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/804-2565-27-1-2565-26
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ”ยันผู้ป่วยโควิด-19 เป็นผู้ป่วยฉุกเฉิน ห้าม รพ. เอกชนปฏิเสธการรักษาหรือเรียกเก็บค่ารักษา ขณะที่ผู้ติดเชื้อรายใหม่เพิ่มตามคาดการณ์ สั่งคุมเข้มทุกมิติ
วันอาทิตย์ที่ 20 กุมภาพันธ์ 2565
โฆษกรัฐบาลเผย “นายกฯ”ยันผู้ป่วยโควิด-19 เป็นผู้ป่วยฉุกเฉิน ห้าม รพ. เอกชนปฏิเสธการรักษาหรือเรียกเก็บค่ารักษา ขณะที่ผู้ติดเชื้อรายใหม่เพิ่มตามคาดการณ์ สั่งคุมเข้มทุกมิติ
โฆษกรัฐบาลเผย “นายกฯ”ยันผู้ป่วยโควิด-19 เป็นผู้ป่วยฉุกเฉิน ห้าม รพ. เอกชนปฏิเสธการรักษาหรือเรียกเก็บค่ารักษา ขณะที่ผู้ติดเชื้อรายใหม่เพิ่มตามคาดการณ์ สั่งคุมเข้มทุกมิติ
วันนี้ (20 กุมภาพันธ์ 2565) นายธนกร วังบุญคงชนะ โฆษกประจําสํานักนายกรัฐมนตรี เผยจํานวนผู้ติดเชื้อโควิด - 19 รายใหม่วันนี้ รวม 18,953 ราย จําแนกเป็นผู้ป่วยจากในประเทศ 18,770 ราย ผู้ป่วยมาจากต่างประเทศ 183 ราย ผู้ป่วยสะสม 488,880 ราย (ตั้งแต่ 1 มกราคม 2565) หายป่วยกลับบ้าน 13,962 ราย หายป่วยสะสม 358,737 ราย (ตั้งแต่ 1 มกราคม 2565) ผู้ป่วยกําลังรักษา 162,460 ราย เสียชีวิต 30 ราย ล่าสุดการให้บริการวัคซีน โควิด-19 สะสมอยู่ที่ 121,623,706 โดส เข็มที่ 1 ฉีดสะสม 53,106,330 โดส เข็มที่ 2 ฉีดสะสม 49,450,301 โดส เข็มที่ 3 ฉีดสะสม 17,600,616 โดส เข็มที่ 4 ฉีดสะสม 1,466,459 โดส
โฆษกประจําสํานักนายกรัฐมนตรี ยังกล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันรัฐบาลยังไม่มีการเปลี่ยนแปลง หรือยกเลิกประกาศกระทรวงสาธารณสุข เรื่อง หลักเกณฑ์ วิธีการและเงื่อนไขการกําหนดค่าใช้จ่ายในการดําเนินการผู้ป่วยฉุกเฉินโรคติดต่ออันตรายตามกฎหมายว่าด้วยโรคติดต่อ กรณีโรคติดเชื้อไวรัสโคโรนา 2019 หรือโรคโควิด – 19 ดังนั้น ผู้ป่วยโควิด – 19 ยังถือเป็นผู้ป่วยฉุกเฉิน และสามารถเข้ารับการรักษาในโรงพยาบาลเอกชนได้โดยไม่เสียค่าใช้จ่าย หากสถานพยาบาลเอกชนมีการเรียกเก็บค่ารักษาพยาบาลจากผู้ป่วยโควิด – 19 หรือญาติ ก่อนที่จะมีการเปลี่ยนแปลง หรือยกเลิกประกาศฉบับเดิม จะถือว่าเป็นการกระทําผิดพระราชบัญญัติสถานพยาบาล พ.ศ. 2541 นอกจากนี้ รัฐบาลยังไม่มีการปรับมาตรการควบคุมการแพร่ระบาดใด ๆ ในขณะนี้ โดยคํานึงถึงความเดือดร้อนของประชาชนเป็นสําคัญ จึงอยากให้ประชาชนเน้นการดําเนินชีวิตในรูปแบบ New Normal เพื่อให้สามารถอยู่ร่วมกับโควิด – 19 อย่างเคร่งครัดต่อไป พร้อมสั่งคุมเข้มทุกมิติ
ทั้งนี้ กระทรวงสาธารณสุขคาดการณ์ว่า เดือนเมษายนประชาชนในประเทศจะได้รับวัคซีนมากพอ ซึ่งขณะนี้กลุ่มผู้สูงอายุได้รับวัคซีนเข็ม 2 เกือบ 80% พร้อมเชิญชวนให้ผู้ที่ยังไม่ได้รับวัคซีนหรือได้รับวัคซีนเข็มที่ 1 เข้ารับวัคซีนได้ที่จุดให้บริการวัคซีนทุกแห่งทั่วประเทศ ขอให้มั่นใจได้ว่าวัคซีนมีความปลอดภัย
.........................................
รัฐบาลไทย-ข่าวทำเนียบรัฐบาล-นายกฯ รับทราบ ไทยพบ "โอไมครอน" รายแรก ขอตระหนักแต่อย่าตระหนก มั่นใจสาธารณสุขไทยมีศักยภาพ
วันอังคารที่ 7 ธันวาคม 2564
นายกฯ รับทราบ ไทยพบ "โอไมครอน" รายแรก ขอตระหนักแต่อย่าตระหนก มั่นใจสาธารณสุขไทยมีศักยภาพ
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม รับทราบรายงานจาก สธ. ถึงการตรวจพบผู้ป่วยโควิด-19 ที่ต้องสงสัยติดเชื้อสายพันธุ์ “โอไมครอน” รายแรกของไทย เป็นนักท่องเที่ยวชาวอเมริกันที่เดินทางมาจากสเปนที่เข้าโครงการ Test & Go ซึ่งถือว่าไทยเป็นอันดับที่ 47 ของโลกที่พบผู้ติดเชื้อสายพันธุ์นี้ หลังจากตรวจตัวอย่างพบความเข้ากันได้กับจีโนมของโอไมครอนสูงถึง 99.92%
.
โดย สธ. ยืนยันว่าสายพันธุ์ส่วนใหญ่ที่พบขณะนี้ในไทยยังเป็นสายพันธุ์เดลตา ซึ่งรัฐบาลจะติดตามสถานการณ์โควิด-19 อย่างใกล้ชิด ขณะนี้ยังไม่มีการเปลี่ยนแนวทางหรือนโยบาย ทุกอย่างจะต้องนําเข้าสู่ที่ประชุม ศบค. ต่อไป
.
พร้อมเชื่อมั่นระบบสาธารณสุขไทยที่มีประสิทธิภาพ ขอให้ประชาชนตระหนักแต่อย่าได้ตระหนก และป้องกันตนเองขั้นสูงสุดตลอดเวลา และเข้ารับการฉีดวัคซีนที่รัฐจัดหาให้ รวมถึงวัคซีนบูสเตอร์ตามระยะเวลาที่เหมาะสมต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมเจ้าท่า บูรณาการ ศรชล. ร่วมรักษาผลประโยชน์ของชาติทางทะเล เพื่อประโยชน์สูงสุดของประเทศ
วันพฤหัสบดีที่ 25 พฤศจิกายน 2564
กรมเจ้าท่า บูรณาการ ศรชล. ร่วมรักษาผลประโยชน์ของชาติทางทะเล เพื่อประโยชน์สูงสุดของประเทศ
...
จากนโยบายของรัฐบาลและกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคมและ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ให้กรมเจ้าท่า บูรณาการความร่วมมือในการปฏิบัติงานด้านการดูแลรักษาความปลอดภัยทางน้ําและทางทะเล
กรมเจ้าท่า กระทรวงคมนาคม โดยนายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เข้าร่วมอบรมปฐมนิเทศกําลังพลศูนย์อํานวยการรักษาผลประโยชน์ของชาติทางทะเลประจําปีงบประมาณ 2565 ณ โรงแรม ดุสิตธานี และ โรงแรม แกรนด์ พาลาสโซ่ พัทยา จังหวัดชลบุรี ระหว่างวันที่ 25 - 26 พฤศจิกายน 2564 โดยมี พลเรือเอก สมประสงค์ นิลสมัย ผู้บัญชาการทหารเรือในฐานะรองผู้อํานวยการศูนย์อํานวยการรักษาผลประโยชน์ของชาติทางทะเล (ศรชล.) เป็นประธานเปิดการอบรมฯ
ทั้งนี้ กรมเจ้าท่า กระทรวงคมนาคม ในฐานะหน่วยงานที่รับผิดชอบด้านการส่งเสริม พัฒนา กํากับดูแล ความปลอดภัยทางน้ําให้เกิดเป็นรูปธรรม ได้ตระหนักถึงความสําคัญของการพัฒนาโครงสร้างและเพิ่มศักยภาพให้กับระบบการขนส่งทางน้ําเพื่อยกระดับให้มีความปลอดภัย สะดวกรวดเร็ว และมีประสิทธิภาพ ให้สามารถเชื่อมโยงเศรษฐกิจของประเทศไทยและสนับสนุนการพัฒนาประเทศอย่างยั่งยืนตามยุทธศาสตร์ชาติ 20 ปี พ.ศ.2561- 2580 โดยการนําระบบเทคโนโลยีมาใช้ในศูนย์ปฏิบัติการควบคุมความปลอดภัยและการจราจรทางน้ํา กรมเจ้าท่า (ศปก.จท.) ในการบริหารจัดการดูแลความปลอดภัยทางน้ํา สร้างความเชื่อมั่นให้กับประชาชน ดูแลตรวจตรายกระดับมาตรฐานความปลอดภัยทางทะเล พร้อมระบบการสื่อสารประสานให้ความช่วยเหลือ กรณีเกิดอุบัติเหตุทางน้ําในประเทศไทย รวมทั้งการให้ความช่วยเหลือเรือไทยในต่างประเทศ นับเป็นการบูรณาการร่วมกันภายใต้ศูนย์อํานวยการรักษาผลประโยชน์ของชาติทางทะเล ที่มีความพร้อมในด้านเทคโนโลยีเพื่อความสะดวกรวดเร็ว ส่งผลให้เกิดประโยชน์ต่อประเทศชาติอย่างสูงสุด
ในส่วนของการอบรมปฐมนิเทศ เน้นเสริมสร้างความรู้ความเข้าใจเรื่องการปฏิบัติงานใน ศรชล. ให้กับกําลังพล ศรชล. ให้เป็นไปในทิศทางเดียวกัน ผ่านการบรรยายถ่ายทอดองค์ความรู้และประสบการณ์จากส่วนอํานวยการและส่วนปฏิบัติการ รวมทั้งเพื่อเสริมสร้างและเพิ่มประสิทธิภาพการปฏิบัติงานในระดับต่างๆของ ศรชล. รองรับแผนปฏิบัติราชการของ ศรชล. ประจําปีงบประมาณ 2565 โดยมีผู้เข้าร่วมการอบรมปฐมนิเทศจากหน่วยต่างๆ ทั้งในส่วนของกองทัพเรือและหน่วยงานหลักของ ศรชล. ประกอบด้วย กรมเจ้าท่า กรมประมง กรมศุลกากร กรมทรัพยากรทางทะเลและชายฝั่ง กองบังคับการตํารวจน้ําและกรมสวัสดิการและคุ้มครองแรงงาน รวมทั้งผู้แทน หน่วยงานต่างๆ ใน ศรชล. ศรชล.ภาค ศรชล.จังหวัด และศูนย์ควบคุมความมั่นคงท่าเรือ (ศคท.หรือ PSCC) จํานวน 195 นาย